การเปลี่ยนยี่ห้อยาคุมกำเนิดมีผลทำให้ประจำเดือนมาช้าลงหรือผิดปกติไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยไม่ว่าใช้ยาคุมกำเนิดชนิดหรือยี่ห้อใด ถ้าได้กินติดต่อกันจนหมดแผงยา จะมีประสิทธิภาพในการป้องกันการตั้งครรภ์ และส่วนใหญ๋ยาคุมแบบแผง มักทำให้ประจำเดือนมาสม่ำเสมอ ไม่ค่อยมีผลต่อรอบเดือนค่ะหากมีความผิดปกติใดๆระหว่างใช้ยา เช่นเลือดออกผิดปกติเยอะ หรือประจำเดือนไม่มาเมื่อยาหมดแผง ควรปรึกษาแพทย์ หรือซื้อชุดตรวจครรภ์ทางปัสสาวะมายืนยันก่อนเริ่มแผงยาใหม่